Koʻk choy (guruh). „Koʻk choy“ — 2012-yil Toshkent shahrida tuzilgan musiqa guruhi. Guruh asosan mavjud qoʻshiqlarning cover versiyalarini ijro etadi. 2015-yil oʻzining ilk singli — „Ketma“ qoʻshigʻini chiqardi. Guruhning hozirgi tarkibi Kamol Sharipov (vokal), Elvira Yunusova (vokal), Temur Yunusov (klavishlar), Viktor Kiselyov (gitara), Eduard Sim (bas gitara), Pavel Nazarovlardan (barabanlar) iborat. Yunusov guruh asoschisi hamda yetakchisidir. Hozirgi produseri — Murat Ibragim. Undan avval Kamil Sharafiyev produserlik qilgan. Guruhning ovoz produseri esa Tim Karidir. „Koʻk choy“ rus, oʻzbek, ingliz, turk, arab, fransuz, italyan, qozoq, tatar tillarida kuylaydi.